Α.Ε.Κ. (ποδόσφαιρο σάλας γυναικών)



Ιστορια 
Η Α.Ε.Κ. τα τελευταία χρόνια αναπτύσσεται σε όλα τα επίπεδα, αλλά και σε όλα τα αθλήματα. Μετά την τοξοβολία, το μπάσκετ με αμαξίδιο, το Rugby, το πόλο και πολλά άλλα, ο “Δικέφαλος” δημιούργησε ομάδα και στο ποδόσφαιρο γυναικών Futsal 5×5. Κάτω από την στέγη του τμήματος Futsal και μέσα στην μεγάλη αγκαλιά της ΑΕΚ, δημιουργήθηκε μία ομάδα που ήρθε όχι μόνο για να μείνει, αλλά για να κυριαρχήσει. Φέτος, διεξάγεται για πρώτη φορά το Πρωτάθλημα Γυναικών από την ΠΕΠΠΣ και η ΑΕΚ δεν θα μπορούσε να λείπει. Στη διοργάνωση συμμετέχουν οι: ΑΕΚ, ΑΕ Αθηναϊκή Αγ. Δημητρίου, Αμπελόκηποι ΑΠΣ, Καλλιθέα Futsal, Παιανιακός ΑΣ και Φοίνικας.

Η φετινή φουτσαλική χρονιά βάφτηκε στα κιτρινόμαυρα, καθώς μετά την επιτυχία της κατάκτησης του πρωταθλήματος Ανδρών από την Α.Ε.Κ., τη σκυτάλη πήρε το γυναικείο τμήμα του «Δικεφάλου», που νίκησε στον τελικό του 1ου (πειραματικού) πρωταθλήματος την Αθηναϊκή στα πέναλτι, μετά από ένα συγκλονιστικό σε εξέλιξη ματς. Η Α.Ε.Κ. ευτύχησε να προηγηθεί στο σκορ με 1-0, κρατώντας το πολύτιμο προβάδισμα σχεδόν μέχρι και τη λήξη του παιχνιδιού, όμως η Αθηναϊκή κέρδισε φάουλ (10μετρο) το οποίο και εξαργύρωσε σε γκολ, ισοφαρίζοντας τον τελικό σε 1-1 λίγα μόλις δευτερόλεπτα πριν την ολοκλήρωση της κανονικής διάρκειας του. Στην παράταση η Αθηναϊκή έχασε την μεγάλη ευκαιρία να κάνει την μεγάλη ανατροπή όμως η τερματοφύλακας Βαρβαροπούλου της ΑΕΚ είπε «όχι» σε 10μετρο πέναλτι κρατώντας έτσι ζωντανή την ομάδα της. Στη συνέχεια δεν άλλαξε κάτι στο σκορ, με τις δύο ομάδες να οδηγούνται στη ψυχοφθόρα διαδικασία των πέναλτι. Εκεί και πάλι η τερματοφύλακας της «Ενωσης» αναδείχθηκε σε μεγάλη πρωταγωνίστρια, αποκρούοντας δύο 6μετρα της Αθηναϊκής, με τις συμπαίχτριες της να ευστοχούν αντιστοίχως στα δύο χτυπήματα που επιχείρησαν, για να γίνει έτσι το 2-0, με την ΑΕΚ να στέφεται πρωταθλήτρια για τη σεζόν 2018/19. Μετά από 2 χρόνια η γυναικεία ομάδα futsal της Α.Ε.Κ. επιστρέφει στη δράση. Οι “κιτρινόμαυρες” το 2019 στο παρθενικό Πρωτάθλημα της ΠΕΠΣΣ κατέκτησαν τον τίτλο μόνο με νίκες, κρατώντας ψηλά τη σημαία του Συλλόγου. Η πανδημία ανέβαλε την περσινή διοργάνωση, όμως φέτος η μπάλα θα κυλήσει και πάλι για τις γυναίκες. Η Α.Ε.Κ. λοιπόν θα συμμετάσχει στο Πρωτάθλημα με στόχο να υπερασπιστεί το στέμμα της κόντρα σε 5 αντιπάλους (Νέο Ικόνιο, ΑΠΣ Οι Αμπελόκηποι, ΑΠΣ Ατρόμητος Αθηνών, Αθηναϊκή ΑΕ Αγ. Δημητρίου και Εθνικό Πειραιώς) . Την αγωνιστική περίοδο 2020-21 η γυναικεία ομάδα ποδοσφαίρου σάλας της Α.Ε.Κ. δεν κατάφερε να πάρει την πρώτη θέση στο Women's Futsal Tournament. Τα κορίτσια της Ένωσης ηττήθηκαν με 5-4 από τους Αμπελόκηπους στον Τελικό του Πρωταθλήματος, σε έναν αγώνα που διεξήχθη στο Αθλητικό Κέντρο «Φυσίαθλον» στην Παλλήνη. Την αγωνιστική περίοδο 2022-23 κατέκτησε το πρωτάθλημα αήττητη αφού επικράτησε με 3-2 της Αθήνας ΄90 στον τελικό του Final-4. Λίγες εβδομάδες αργότερα κάνει το πρώτο της νταμπλ κατακτώντας και το Κύπελλο Ελλάδος νικώντας τον ΠΑΟ στα πέναλτι (7-6) .

Σύνθεση Ομάδας 
Η ομάδα όπως ήταν στις

Πορεία

Τελικοί Κυπέλλου

Τελικοί Σούπερ Καπ

Τίτλοι και Διακρίσεις

Πανελλήνιοι 
 Πρωτάθλημα Ελλάδας ποδοσφαίρου σάλας γυναικών (2): 2019, 2023Φιναλίστ (2)'': 2021, 2022
 Κύπελλο Ελλάδας ποδοσφαίρου σάλας γυναικών (2): 2022, 2023
 Σούπερ Καπ ποδοσφαίρου σάλας γυναικών (1)''': 2022

Παραπομπές

Πηγές 
 https://adiakritos.gr/etsi-to-sikose-i-aek-sto-toyrnoya-gyna/
 https://www.aek365.org/a-661068/phran-to-prwtathlhma-ta-koritsia-th-aek.htm
 https://www.aek.gr/proti-kai-kalyteri-i-aekara-paei-final-four/
 https://www.aek.gr/atychi-i-aek-pire-ti-2i-thesi/
 https://www.aek.gr/kypelloychos-i-aekara/

Εξωτερικοί σύνδεσμοι 

 Επίσημος Δικτυακός Τόπος του τμήματος ποδοσφαίρου σάλας της Α.Ε.Κ.  
 Α.Ε.Κ. - Επίσημος Δικτυακός Τόπος  
 Α.Ε.Κ. futsal | Facebook

Ποδοσφαιρο σαλας γυναικων